Diari Oficial de la Generalitat Valenciana


Sumari del DOGV 5275, del 07-06-2006 (2006/6372)

ORDE de 19 d'abril de 2006, de la Conselleria de Cultura, Educació i Esport, per la qual es modifica l'autorització del centre docent privat Elsa, de Bocairent (València), per canvi de titularitat.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6372


Data del document
:   19-04-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Bocairent
    * centre d'ensenyament
    * ensenyament privat

ORDE de 19 d'abril de 2006, de la Conselleria de Cultura, Educació i Esport, per la qual es modifica l'autorització del centre docent privat Elsa, de Bocairent (València), per canvi de titularitat. [2006/6372]  
L'expedient ha sigut iniciat a instància de l'actual i del nou titular del centre docent privat Elsa, de Bocairent (València), número de codi 51505102, en sol·licitud de la modificació de l'autorització per canvi de titularitat.  
El nou titular declara que no incorre en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impedirien ser titular de centres docents privats.  
Vists el Reial Decret 332/1992, de 3 d'abril (BOE de 09.04.92), sobre autorització de centres docents privats per a impartir ensenyaments de règim general no universitaris, i el Decret 115/1990, de 9 de juliol (DOGV de 24.07.90), del Consell, pel qual es crea el Registre de Centres Docents de la Comunitat Valenciana.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Modificar l'autorització, per canvi de titularitat, del centre docent privat que més avall s'indica en els termes que s'especifiquen.  
Denominació específica del centre: ELSA  
Antiga titularitat: Amalia Ballester Albero  
Nova titularitat que s'autoritza: Mari Carmen Maldonado Micó  
Domicili: c/ Germanies, s/n  
Localitat: Bocairent  
Província: València  
Codi: 50374836  
Disposició addicional  
La present orde donarà lloc a la corresponent inscripció de la modificació de l'autorització en el Registre de Centres Docents de la Comunitat Valenciana.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o directament recurs contenciós administratiu en els terminis i davant els òrgans indicats a continuació:  
a) El recurs de reposició davant el conseller de Cultura, Educació i Esport en el termini d'un mes des de l'endemà de la notificació o publicació.  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació.  
València, 19 d'abril de 2006  
El conseller de Cultura, Educació i Esport  
Alejandro Font de Mora Turón